open-index/open-wikipedia-markdown huggingface dataset:
Wildeshausen

**Wildeshausen** er ein by og ein kommune i forbundslandet Niedersachsen i Tyskland med i kring 21&nbsp;000 ibuarar og ei flatevidd på 89,7 km². Kommunen ligg vest i forbundslandet og hyser administrasjonen for Landkreis Oldenburg.

Byen Wildehausen ligg om lag 30 sørvest kilometer for Bremen. 

## Kjelder

**Denne artikkelen bygger på «[[:de:Wildeshausen|Wildeshausen]]» frå ,  den 19. juli 2025.*  

## Bakgrunnsstoff

*
Limburg an der Lahn

**Limburg an der Lahn** er ein by og ein kommune vest-sørvest i forbundslandet Hessen i Tyskland. Kommunen, som i vest grensar til Rheinland-Pfalz, har kringom 36&nbsp;000 ibuarar og omfattar 45,1 km². Limburg hyser setet for Landkreis Limburg-Weilburg.

Elva Lahn renn gjennom kommunen.

## Kjelder

**Denne artikkelen bygger på «[[:de:Limburg an der Lahn|Limburg an der Lahn]]» frå ,  den 20. juli 2025.*  

## Bakgrunnsstoff

*
Bad Camberg

**Bad Camberg** er ein by og ein kommune vest-sørvest i forbundslandet Hessen i Tyskland. Kommunen har 14&nbsp;000 ibuarar og omfattar 54,6 km². Bad Camberg høyrer til Landkreis Limburg-Weilburg. Byen ligg 30 kilometer nord for Wiesbaden.

## Kjelder

**Denne artikkelen bygger på «[[:de:Bad Camberg|Bad Camberg]]» frå ,  den 20. juli 2025.*  

## Bakgrunnsstoff

*
Daniel O. Isaachsen

**Daniel Otto Christian Isaachsen** () var ein norsk forretningsmann og stortingsmann frå Kristiansand. Isaach Isaachsen var ein eldre halvbror.

Daniel Isaachsen var son til ein kjøpmann. Etter læretid i tyske Altona og ha vorte student i 1825, tok han til som kjøpmann i heimbyen. Han var elles stadshauptmann og 1834-83 russisk visekonsul. I 1839 møtte han i Stortinget som 3. representant frå Kristiansand. På Tinget var han medlem i Næringskomite nr 1. og komiteen om brannvesenet i byane. Isaachsen dreiv seinare eit gardsbruk, eit garveri og var skipsreiar. 

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Folketeljinga 1875
*Morgenbladet, 12. desember 1891
Rasmus Borchsenius

**Rasmus Rafn Borchsenius** ( var ein norsk jurist, byråkrat og stortingsmann, fødd i Sparbu. Han var son til Laurentius Borchsenius.

Etter å ha vorte cand.jur. i 1826, var Borchsenius eit års tid fungerande protokollførar ved Høgsterett og 1827-28 fullmektig i Justisdepartementet. Sidan var han byråsjef frå 1834 i Kyrkjedepartementet, 1845 sorenskrivar i Eidsvoll og 1846 i Nes i Akershus. Til sist zahlkasserar 1863-72. Død i Kristiania.

Hausten 1856 vald til å representere Akershus amt i Stortinget 1857-58. Grunna sjukdom møtte han ikkje i 1857, derimot var han på plass ved omframtstortinget i 1858.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Henry Emil Fearnley

**Henry Emil Fearnley** () var ein norsk skulemann, prest og stortingsmann, fødd i Fredrikshald.

Far til Fearnley var kjøpmann. Sjølv studerte han til cand.theol. i 1839. Lærar ved Møller institutt i Christiania frå 1837. Med offentleg stipend reiste han i 1839 til Danmark og gjorde seg kjend med realskulen. Vel heime oppretta han ein realskule i den norske hovudstaden, ein skule  han styrte til 1847. Sidan klokkar ved garnisonsmeinigheita i Christiania til 1857, deretter kateket og fyrstelærar ved borgarskulen i Kragerø. Til sist sokneprest i Eidskog i Hedmark frå 1860 til han døydde.

Fearnley representerte Kragerø i Stortinget 1859-60, medlem i Protokoll- og trykkekomiteen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Folketeljinga 1865
Michael Blix

**Michael Blix** () var ein norsk gardbrukar og stortingsmann frå Skjervøy i Troms.

Blix var gardbrukar på Straumfjord i Skjervøy etter foreldra. Han var medlem 1838-56 i heradsstyret i Skjervøy og forlikskommissær 1847-59. 1842 møtte han i Stortinget som 4. representant frå Finmarkens amt. Blix var medlem i Næringskomite nr. 2.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Mikkel Blix Paulsen i Folketeljinga 1865
Andreas Høy

**Andreas Høy** () var ein norsk kjøpmann og stortingsmann frå Kristiansand, busett i Stavanger.

Høy slo seg ned 1842 som kjøpmann i Stavanger. Han var medlem av bystyret i Stavanger frå 1851. 1859-67 var han kaptein og sjef for borgarvæpninga i byen. 1859-60 representerte han valkrinsen Stavanger i Stortinget, og var medlem i Tollkomiteen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Folketeljinga 1865
Lich

**Lich** er ein by og ein kommune sentralt i forbundslandet Hessen i Tyskland, drygt 40 kilometer nord for Frankfurt am Main. Kommunen, som høyrer til Landkreis Gießen har 14&nbsp;000 ibuarar og omfattar 77,6 km². 

## Kjelder

**Denne artikkelen bygger på «[[:de:Lich|Lich]]» frå ,  den 21. juli 2025.*  

## Bakgrunnsstoff

*
Grünberg i Hessen

**Grünberg** er ein by og ein kommune sentralt i forbundslandet Hessen i Tyskland. Byen ligg 264 meter over havet i Vogelsberg, ei 20 kilometer aust for krinsbyen Gießen. Kommunen, som høyrer til Landkreis Gießen, har i kring 13&nbsp;500 ibuarar og omfattar 89,2 km². 

## Kjelder

**Denne artikkelen bygger på «[[:de:Grünberg (Hessen)|Grünberg (Hessen)]]» frå ,  den 21. juli 2025.*  

## Bakgrunnsstoff

*
Vevo

**Vevo** er ei amerikansk, multinasjonal hostingsteneste for musikkvideoar som er eigd og driven av Universal Music Group (UMG), Google, Sony Music Entertainment og Abu Dhabi Media. Ho er basert i New York. Tenesta blei lansert 16. juni 2009, som ein joint venture av tre store plateselskap: Universal Music Group (UMG), Sony Music Entertainment (SME) og EMI. I august 2016 gjekk Warner Music Group (WMG), det tredje største plateselskapet i verda, med på å leggja inn videoar frå sine artistar på Vevo.

Namnet Vevo er ei samantrekking av «Video Evolution», og blei skrive med store bokstavar som VEVO fram til 2013.

## Kjelder


**Denne artikkelen bygger på «[[:no:Vevo|Vevo]]» frå ,  den 21. juli 2025.*  

## Bakgrunnsstoff

*
Cork Opera House

**Cork Opera House** er eit teater og operahus i Cork i Irland. Den fyrste bygningen opna i 1855 på Emmet Place (då kalla Nelson's Place) bak Crawford Art Gallery. Denne opphavlege bygningen blei øydelagt av brann i 1955, og det blei opna ein ny bygning i 1965. Bygget fekk ei rekkje tillegg tidleg på 2000-talet, og har no 1000 sete. I 2015 blei det vist over 100 teater-, musikk-, opera- og komedietilstellingar her.

## Historie

### Den opphavlege bygningen (1855-1955)

Cork operahus blei opphavleg bygt på 1850-talet etter design av arkitekten John Benson. Bygningen var meint å fremja vitskap, litteratur og kunst, i tillegg til å spreia arkitekturkunnskap. Han bygde på ein mal arkitekten hadde brukt til utstillingsbyggingane ved verdsutstillinga Irish Industrial Exhibition.

Bygningen opna i 1855 som «The Athenaeum». Han blei omdøypt til «The Munster Hall» i 1875. Etter ei større gjenoppbygging i 1877 fekk han namnet «Opera House», 

Operahuset blei renovert etter planar av Arthur Hill i 1908. Bygningen overlevde nedbrenninga av Cork av britiske styrkar i 1920, men brann opp fleire tiår seinare, i 1955. Brannen byrja om kvelden den 12. desember 1955 og var forårsaka av ein elektrisk feil og spreidde seg i tremateriale.

### Gjenoppbygging (1963-present)
Staden blei ikkje utvikla på fleire år, før restane av den gamle bygningen blei fjerna tidleg i 1963 og ein byrja bygga eit nytt teater. Det nybygde Opera House opna på tomta i 1965.

Bygningen på 1960-talet blei utforma av Scott Tallon Walker, og blei offisielt opna av den dåverande presidenten i Irland, Éamon de Valera, i oktober 1965.

I 2000 blei det gjort store renoveringar av både fasaden av bygningen og Emmett Place. Seinare blei det arbeidd med å utvikla ein ny kafé, oppdatert akustikk og sete.

## Drift
Operahuset har alltid hatt for andre framføringar enn berre opera, som teater, musikk, drama, dans, komedie og andre typar framsyning.

I 2015 husa Opera House 276 framføringar av 108 arrangement i hovudsalen, som har 1000 plassar. Half Moon Theatre, ein mindre sal med 100 plassar bak i Opera House, hadde 77 framføringar av 29 arrangement i same periode.

## Kjelder


**Denne artikkelen bygger på «[[:en:Cork Opera House|Cork Opera House]]» frå , den 22. juli 2025.*  

## Bakgrunnsstoff
*
Hünfeld

**Hünfeld** er ein by og ein kommune aust i forbundslandet Hessen i Tyskland. Byen ligg 16 kilometer nord for Fulda, 261 meter over havet i eit delvis skogkledd åslandskap. Kommunen, som høyrer til Landkreis Fulda, har i kring 17&nbsp;000 ibuarar og omfattar 119,8 km². 

## Kjelder

**Denne artikkelen bygger på «[[:de:Hünfeld|Hünfeld]]» frå ,  den 22. juli 2025.*  

## Bakgrunnsstoff

*
Det walisiske kvinnelandslaget i fotball

**Wales sitt kvinnelandslag i fotball** er det kvinnelege landslaget i fotball for Wales. Det representerer landet i internasjonale fotballturneringar, og vert regulert av Football Association of Wales. Landslaget spelte sin fyrste internasjonale kamp i 1973 og kvalifiserte seg til sin fyrste store meisterskap i 2025.

## Resultat i internasjonale meisterskap
*Resultata som er vist under er berre turneringar der Wales har delteke. Turneringar dei ikkje har tatt del i er ikkje førte opp.*

### Europameisterskapen
*  2025: Gruppespelet

## Sjå òg
* Det walisiske herrelandslaget i fotball
* Det britiske kvinnelandslaget i fotball
* Det britiske herrelandslaget i fotball

## Bakgrunnsstoff
* Offisiell nettside
* Profil hos FIFA
* Profil hos UEFA
Catalogue of Life

**Catalog of Life** (**COL**) er eit internasjonalt samarbeid som samlar bidrag frå taksonomar og informatikarar frå heile verda. COL siktar på å møta behova til forskarar, avgjerdsstakarar, miljøforvaltarar og den breiare offentlegheita for ei konsekvent og oppdatert liste over alle dei kjende artane i verda. COL støttar òg dei som treng å administrera sin eigen taksonomiske informasjon og artlister.

COL blei opphavleg etablert som eit partnarskap mellom Species 2000 og Integrated Taxonomic Information System (ITIS) den 21. juni 2001. Seinare har samarbeidet blitt styrka gjennom involveringa av Global Biodiversity Information Facility (GBIF). Per mai 2021 omfatta COLs database 1 908 823 artar.

## Kjelder


**Denne artikkelen bygger på «[[:no:Catalogue of Life|Catalogue of Life]]» frå ,  den 22. juli 2025.*  

## Bakgrunnsstoff
*
Arvid Johansen

**Arvid Johansen**() var ein norsk skogsarbeidar, trygdefunksjonær og politikar, fødd og død i Sør-Odal. Johansen var 1945-49 stortingsrepresentant frå Hedmark og for Arbeidarpartiet.

Johansen var skogsarbeidar, samstundes som han gjennom brevkurs fullførte handelsskule. Frå 1937 til 1976 var han tilsett på trygdekontoret i Sør-Odal. Hausten 1945 vart han vald inn i Stortinget, sekretær i Skog- og vassdragskomiteen. Sidan var han 1955-61 styreformann for Sør-Odal sykehus, formann 1968-80 for Sør-Odal Revmatismesykehus og 1975-79 formann for Åkershagen Sentralhjem for psykisk utviklingshemma. Han var varaordførar 1960-67 i Sør-Odal.

Arvid Johansen var gift med Alfhild, som døydde i 1969. Han gjekk av med pensjon i 1976.

## Kjelder
Mannsverk

**Mannsverk** er eit område på Landås i Årstad bydel i Bergen. 

Bergen Sporvei hadde bussverkstad i området tidlegare, som er overteke av Tide.

## Historie

### Tidleg utbygging
I 1819 leigde Claus Grip 200 mål av Landås gard frå stiftsamtmann Edvard Hagerup, med tilbakeføring utan kostnader etter 20 år. Dei fyrste ti åra var gratis. Grip drenerte Paddemyren, bygde vegar og stiar, plantafrukttre og bygde eit våningshus med to etasjar. Området fekk namnet «Mandsværket» i 1823. 

Då kontrakten gjekk ut i 1839, nekta Grip å flytta, men blei tvangsflytta i 1845 og døydde kort tid etter. Caspar Lunde overtok eigedommen i 1847, delte han opp i fleire bruk og oppretta gravplassen Niels Lundes Minde.

I 1875 budde ni personar på Mandsværket. Garden blei kalla Mansverket på 1900-talet. Hovudbygningen blei riven under utbygginga av Mannsverk frå 1956.

### Flystripe under krigen
Under andre verdskrigen laga tyskarane ei flystripe på Paddemyren ved Mannsverk hovudgard. Etter krigen blei Paddemyren framleis diskutert som flyplass. Sjølv om området låg nær Bergen sentrum og Haukeland sjukehus, var det avgrensa i både breidd og lengd, og Landåsfjellet kunne forårsaka turbulens.

### Utbygging med bustadblokker
Mannsverksområdet var på 80 mål og bestod hovudsakleg av dyrka mark, med garden og nokre få andre bygningar. Grunnforholda var svært utfordrande, med mange stader over fem meter til fast grunn, noko som gjorde at området blei halde utanom reguleringsplanen for Slettebakken frå 1950

Reguleringsplanen for Paddemyren blei fyrst behandla i 1952, men helsestyresmaktene var skeptiske til bustadbygging i det myrlendte området. Tradisjonelle bustadblokker ville vera ulønnsame, så kommunen vurderte moderne byggjemetodar og seriebygging, med innhenta kompetanse frå utlandet. På grunn av bustadmangel ønskte kommunen maksimal tomteutnytting og rimeleg opparbeiding. I 1954 blei det vedteke ein reguleringsplan for 528 bustader, forretningar, sporvegsgarasjar og verkstader, med tre 8-etasjars stjernehus og lange bustadblokker. Sporvegen fekk plass i nord, og ein stor ball- og leikeplass blei plassert i sør.

Arbeidsgruppa omarbeidde planen og fekk plass til 588 leilegheiter. Stjernehusa blei erstatta av ei 13-etasjars høgblokk omgitt av ti fireetasjes blokker. Utbygginga byrja hausten 1956 og var ferdig tre år seinare. Det bleibygd ei leilegheit om dagen med prefabrikkerte element, ein metode som blei nytta for fyrste gong i Bergen.

Oppføringa av høgblokka skapte debatt, og området fekk kallenamnet «Blodbyen» på grunn av sosiale problem. For mange innflyttarar frå små og dårlege leilegheiter i sentrum representerte leilegheitene på Mannsverk ei stor standardheving. Eit nytt trekk var at alle uterom som vaskekjellar og buer var inkorporerte i leilegheitene, noko som gjorde kvardagen enklare for husmødrer.

## Kjelder


**Denne artikkelen bygger på «[[:no:Mannsverk|Mannsverk]]» frå ,  den 23. juli 2025.*
Kamp-Lintfort

**Kamp-Lintfort** er ein by og ein kommune vest i forbundslandet Nordrhein-Westfalen i Tyskland, 
ei 20-25 kilometer vest-nordvest for Duisburg. Kommunen, som høyrer til Kreis Wesel, omfattar 63,1 km² og 38&nbsp;000 ibuarar.

## Kjelder

**Denne artikkelen bygger på «[[:de:Kamp-Lintfort|Kamp-Lintfort]]» frå ,  den 23. juli 2025.*  

## Bakgrunnsstoff

*
Nils Weyer Arveschoug

**Niels Weyer Arveschoug** () var ein norsk embetsmann, fødd i Skoger i Buskerud. Han representerte Nordlands Amt i Stortinget 1854-56. 

Far til Arveschoug var kjøpmann og gardbrukar i Skoger. Sjølv utdanna han seg ved Drammen skole og vart i 1831 cand.jur. frå universitetet i hovudstaden. Han var tilsett i Justisdepartementet, fyrst som kopist, frå 1836 som fullmektig. I 1840 fekk han jobben som auditør i 2den akershusiske brigade. 1845 var han med i den kongelege komiteen om avansement i Hæren. Frå 1848 til 1853 var han amtmann i Nordlands Amt. Før han forlet amtet, vart han vald til stortingsmann og møtte 1854 i Stortinget for ein valkrins han hadde flytta frå. Medlem i Gasje- og pensjonskomiteen og komiteen om vegskatten. Sidan 1853 var han i 40 år amtmann i Romsdals Amt. Han var 86 år gammal då han tok avskjed frå embetet. Ved to høve, 1865-66 og 1868-69, var han 1. suppleant til stortinget frå Ålesund og Molde. Arveschoug, som fekk tildelt St. Olavs Orden, døydde i Molde.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Johan Peder Basberg

**Johan Peder Basberg **() var ein norsk embetsmann og stortingsmann, fødd i Christiania.

Basberg var son til ein kjøpmann. Sjølv var han tilsett som fullmektig og seinare byråsjef i Finansdepartementet. Frå 1840 var han tollkasserar i Brevik til han døydde. Basberg representerte i 1854 Brevik i Stortinget, der han hadde sete i Lagtinget og var medlem i Militærkomiteen og i komiteen om vegskatten.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Waltrop

**Waltrop** er ein by og ein kommune vest i forbundslandet Nordrhein-Westfalen i Tyskland, ei 20 kilometer nord-nordvest for Dortmund. Kommunen, som høyrer til Landkreis Recklinghausen, omfattar 47,1 km² og 29&nbsp;000 ibuarar.

Folketalet i Waltrop voks mykje frå 1920-åra, grunna utvinning av kol. Etter at gruvedrifta vart avvikla i 1979, flytta fleire industriselskap inn i fabrikkområdet.

## Kjelder

**Denne artikkelen bygger på «[[:de:Waltrop|Waltrop]]» frå ,  den 24. juli 2025.*  

## Bakgrunnsstoff

*
Wassenberg

**Wassenberg** er ein by og ein kommune vest i forbundslandet Nordrhein-Westfalen i Tyskland, heilt ved grensa mot Nederland. Kommunen høyrer til Kreis Heinsberg omfattar 42,4 km² og hyser nær 20&nbsp;000 ibuarar. Elva Rur renn gjennom kommunen.

## Kjelder

**Denne artikkelen bygger på «[[:de:Wassenberg|Wassenberg]]» frå ,  den 24. juli 2025.*  

## Bakgrunnsstoff

*
Lohmar

**Lohmar** er ein by i Landkreis Rhein-Sieg sør i delstaten Nordrhein-Westfalen i Tyskland med 31&nbsp;000 ibuarar og eit landareal på 65,6 km². Byen ligg 15 kilometer nordaust om Bonn. Elva Agger renn langs vestgrensa åt kommunen.  

## Kjelder

**Denne artikkelen bygger på «[[:de:Lohmar|Lohmar]]» frå ,  den 25. juli 2025.*  

## Bakgrunnsstoff

*
Bad Honnef

**Bad Honnef** er ein by i Landkreis Rhein-Sieg sør i delstaten Nordrhein-Westfalen i Tyskland med 25&nbsp;000 ibuarar og flatemål på 48,1 km². Kommunen ligg på austbreidda av Rhinen, få kilometer søraust om Bonn og grensar i sør mot forbundslandet Rheinland-Pfalz.

Politikaren Guido Westerwelle er frå Bad Honnef.

## Kjelder

**Denne artikkelen bygger på «[[:de:Bad Honnef|Bad Honnef]]» frå ,  den 25. juli 2025.*  

## Bakgrunnsstoff

*
Johan Julius August Johnsen

**Johan Julius August Johnsen** () var ein norsk embetsmann og politikar, fødd i Stokke i Vestfold.

Johnsen var son til ein skipsførar. Sjølv tok han vegen til Aars og Voss-skulen i Kristiania, og vart deretter cand.jur. i 1875. 1877-79 var han sorenskrivarfullmektig og 1879-80 fungerande sorenskrivar i Larvik. Åra 1880-89 var han sakførar i Larvik og 1890-1900 sorenskrivar og fut i Varanger. Til sist var han byfut i Tønsberg.

Johnsen var 1884-88 med i formannskapet i Larvik, ordførar i byen dei to siste åra. 1898-1900 representerte han dei tre kjøpstadene i Finnmark i Stortinget, og var medlem i Protokollkomiteen. I partipolitikken sokna han til Høgre-partiet.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Ministerialbok for Trefoldighet prestegjeld 1912-1929
Ludvig Michael Glückstad

**Ludvig Michael Glückstad** () var ein norsk offiser og stortingsmann, fødd i Skjeberg i Østfold.

Prestesonen Glückstad deltok som gut i 1807 i forsvaret av København. I 1814 vart han utnemnd til premierløytnant i Akershusiske skarpskyttarregiment, forfremja til kaptein i 1823. Frå 1847 korpsmajor i 1ste akerhusiske brigade, tok avskjed året etter. Under kongen sitt besøk i Noreg var Glückstad hans adjutant.

Glückstad var busett i Fredrikshald, der han fram til sin død styrte P.A. Wiel sine handelsforretningar, alt på vegner av ei syster. Glückstad var i mange år bystyremedlem og frå 1854 styremedlem i Noregs Bank si avdeling i Fredrikshald. 1854 representerte han byen i Stortinget, og var medlem i Justiskomite nr. 2 og i Lagtinget.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Dødslysinga i Morgenbladet av 22. november 1866. Der vert alderen hans oppgjeven til 73 år.
Ne partez pas sans moi

«**Ne partez pas sans moi**» (norsk omsetjing 'ikkje dra utan meg') er ein sveitsisk popballade frå 1988 som blir sungen av den kanadiske artisten Céline Dion. Songen er skriven av  og , og vann Eurovision Song Contest 1988. Songen blei gjeven ut som singel over heile Europa i mai same år.

## Bakgrunn
«Ne partez pas sans moi» er komponert av den tyrkiske låtskrivaren og dirigenten , medan sveitsiske  skreiv den franske teksten. Songen deltok i den sveitsiske nasjonale finalen før Eurovision Song Contest, og blei framført av Céline Dion. Deltakinga fann stad før det internasjonale gjennombrotet til Dion, og ho representerte Sveits trass i at ho er frå Canada. Det finst inga regel i Eurovision Song Contest som krev at artisten eller låtskrivarane må vere frå landet dei representerer.

I Eurovision Song Contest 1988 i Dublin var «Ne partez pas sans moi» det niande bidraget ut på scena, og etter ei svært spennande røysting vann songen med 137 poeng. Sigeren var svært knapp – berre eitt poeng føre Storbritannias  og «». Det var først då dei aller siste røystene kom inn at sigeren blei avgjort. Den norske jurygruppa gav det sveitsiske bidraget 8 poeng.

## Utgjeving og sal
Sigeren til Céline Dion og «Ne partez pas sans moi» var Sveits sin andre siger i konkurransen, og songen har fått mykje merksemd i ettertid på grunn av den etterfølgjande verdssuksessen til Dion. Etter sigeren selde singelen 200 000 eksemplar i Europa på berre to dagar, og totalt 300 000 eksemplar. Likevel er dette ei av dei minst kommersielt suksessrike Eurovision-vinnarane – mellom anna blei singelen ikkje gjeven ut i Storbritannia eller Irland. Dette var første gong ein Eurovision-vinnar ikkje blei lagt ut for sal i desse to landa.

«Ne partez pas sans moi» var òg med på Dion sitt album **', som blei gjeven ut i Europa i juni 1988. Songen dukka òg opp i Canada som B-side til singelen «». Ho var òg med på den franske versjonen av Dion-albumet **', og seinare på det franskspråklege samlealbumet **.

Ein musikkvideo til songen blei lansert i 1988, og Dion spelte òg inn ein tysk versjon, kalla «Hand in Hand».

Saman med ABBA og Cliff Richard er Céline Dion ein av dei mest kjende artistane som har delteke i Eurovision Song Contest. Sigeren var ei av hendingane som la grunnlaget for det komande internasjonale gjennombrotet til Céline Dion. Ho framførte songen på nytt under opninga av Eurovision Song Contest året etter, og lanserte samtidig sin første engelskspråklege singel, «».

## Tekst
«Ne partez pas sans moi» har tekst på fransk, og Céline Dion syng til dei som leitar etter stjernene, lever ut draumen og har store hjartelag. Ho ber dei om å gi ho ein sjanse, og samstundes ber ho dei om å ikkje reise vidare utan henne.

## Listeplasseringar
Songen kom ikkje inn på norske VG-lista, men tok seg inn på hitlistene til fleire andre europeiske land.

## Referansar

**Denne artikkelen bygger på «[[:nb:Ne partez pas sans moi|Ne partez pas sans moi]]» frå , den 25. juli 2025.*
Asterisme i astronomi

**Asterisme** innan astronomi er eit mønster av stjerner sett på stjernehimmelen, men som ikkje er ein del av eit offisielt stjernebilete. Nett som stjernebilete er dei bygde opp av stjerner, som sjølv om dei er i omtrent same retning, ofte er i svært ulik avstand frå jorda. Ein asterisme kan bestå av stjerner frå eitt eller fleire stjernebilete. Dei er for det meste enkle former og omfattar få stjerner, noko som gjer dei enkle å identifisera.

Komponentstjerner i sesongprega asterismar er lyssterke og markerer enkle geometriske figurar.

## Kjelder


**Denne artikkelen bygger på «[[:no:Asterisme|Asterisme]]» frå ,  den 26. juli 2025.*  

## Bakgrunnsstoff
Asterisme

**Asterisme** kan visa til:
* Asterisme i astronomi
* Asterisme i mineralogi
* Teiknet asterisme i typografi
Lüdinghausen

**Lüdinghausen** er ein by sentralt i forbundslandet Nordrhein-Westfalen i Tyskland. Kommunen har 25&nbsp;000 ibuarar og eit flatemål 140,5 km². Byen ligg ei 25 kilometer sørvest for Münster.

Lüdinghausen fekk byprivileg i 1308.

## Kjelder

**Denne artikkelen bygger på «[[:de:Lüdinghausen|Lüdinghausen]]» frå ,  den 26. juli 2025.*  

## Bakgrunnsstoff

*
Billerbeck

**Billerbeck** er ein by nordvest i forbundslandet Nordrhein-Westfalen i Tyskland. Kommunen har 12&nbsp;000 ibuarar og eit flatemål på 91,4 km². Byen ligg ei 10 kilometer vest for Münster. Kjeldene til elva Berkel er i Billerbeck. 

Byen Billerbeck var tilslutta Hansaen.

## Kjelder

**Denne artikkelen bygger på «[[:de:Billerbeck|Billerbeck]]» frå ,  den 26. juli 2025.*  

## Bakgrunnsstoff

*
Andreas Berg

**Andreas Berg **() var ein norsk jurist, banksjef og Høgre-politikar. Han var i til saman seks år ordførar i Trondheim, og 1903-06 stortingsmann for Trondheim og Levanger. 

Far til Berg var kasserar Noregs Bank i Trondheim. Etter å ha gått katedralskulen i heimbyen, studerte han til cand.jur. i 1883. Dei neste to åra var han fullmektig hos byfuten i Fredrikstad, deretter overrettssakførar i heimbyen. I 1901 fekk han jobben som sjef ved Den Nordenfjeldske kreditbanken i Trondheim, ein posisjon han hadde til 1926. 

Berg var frå 1897 medlem i bystyret i Trondheim, ordførar 1899-1901 og 1908-10. Han hadde elles mange tillitsverv, frå 1902 formann i tilsynskommisjonen for jarnbanen Trondheim-Tynset. 1903-06 representerte han valkrinsen Trondheim og Levanger i Stortinget, vald for Samlingspartiet. Han var permittert i 1904 frå 2. november til 3. desember, og i 1906 frå 15. januar. Berg hadde sete i Lagtinget og var medlem i Konstitusjonkomiteen. Han var også med i spesialkomiteen for konsulatsaka.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Okavango

**Okavango** er ei elv i det sørvestlege Afrika. Ho byrjar i Angola, der ho blir kalla **Cubango** eller **Kubango**, og munnar ut i Kalahariørkenen i Botswana. Ho er ein av svært få elvar i denne storleiken som ikkje renn ut i havet, men dannar det største innlandsdeltaet i verda, kjent som Okavangodeltaet. Dette deltaet utmerker seg med eit rikt dyreliv, slik heile elva gjer det.

Lengda på elva er 1 600 km, og ho renn i tillegg til Angola og Botswana også gjennom Namibia.

## Galleri

Border Traffic between Namibia and Angola.jpg|Grensetrafikk mellom Namibia og Angola.
Namibia Okavango 3.jpg|Okavango i Namibia
Botswana sunset1.jpg|Solnedgang ved Okavango i Botswana
Okavango11.jpg|Utløpet


## Kjelder


**Denne artikkelen bygger på «[[:no:Okavango|Okavango]]» frå ,  den 26. juli 2025.*
Coesfeld

**Coesfeld** er ein by nordvest i forbundslandet Nordrhein-Westfalen i Tyskland. Kommunen har 38&nbsp;000 ibuarar og dekker 141,4 km² land. Byen, som hyser administrasjonen for Kreis Coesfeld, ligg 35 kilometer vest for Münster. Elva Berkel renn gjennom kommunen.  

Byen Coesfeld var tilslutta Hansaen.

## Kjelder

**Denne artikkelen bygger på «[[:de:Coesfeld|Coesfeld]]» frå ,  den 26. juli 2025.*  

## Bakgrunnsstoff

*
Landås

**Landås** er eit bustadområde i Årstad bydel i Bergen kommune. Det strekkjer seg frå Haukeland sjukehus i nord til Nattland i sør, med Fridalen og Slettebakken i vest og byfjellet Ulriken i aust. Landås høyrde til den tidlegare Årstad kommune, som blei innlemma i Bergen i 1915.

I området finn ein Landåstorget, Landås kyrkje, Landås skule, Landåshallen og fleire sjukeheimar. Elles omfattar Landås for det tettbygde bustader. Nattlandsveien er hovudvegen som strekkjer seg gjennom heile området frå nord til sør, og dannar grensa mot Fridalen og Slettebakken i vest.

Ved byrjinga av 2014 hadde Landås 6 409 innbyggjarar og eit areal på 1,37 km². Det var inndelt i grunnkrinsane Ravneberget, Sollien, Lægdene, Vognstølen, Landås, Landåslien, Meiseveien, Landåstorget, Rugdeveien, Strimmelen, Øvre Kolstien, Kolstølen og Kolstien.

Landås er kjenneteikna av dei mange «stjernehusa» sine, teikna av Målfrid og Jo Svenningsson i 1952. Dei var baserte på ein type bustadhus som hadde vunne utbreiing i svenske drabantbyar på 1940-talet. Slike stjernehus skulle også byggjast på Paddemyren, men berre sporvegsanlegget blei bygt som planlagt. I staden for stjernehus kom det ei høgblokk på 13 etasjar (Mannsverk 4) og ti lågblokker på 4 etasjar rundt eit grøntareal. 

Området utgjer Landås sokn under Bergensdalen prosti i Den norske kyrkja.

Landås blir dekt av lokalavisa *[[Årstadposten]]*. 

Bergen lærarhøgskole flytta hausten 2014 frå Landås til Kronstad, medan Den internasjonale skulen i Bergen flytta inn i den tidlegare lærarskulen, og i 2019 vidare til Sandsli.

## Kulturminne

* Kanonhaugen 39 – Landås hovedgård, freda
* Vilhelm Bjerknes’ vei 102 – Slettebakken hovedgård, freda
* Idrettsveien 16 – våningshus på Fridalen gård

## Landås bydel
Landås er også namnet på ein tidlegare bydel i Bergen, avgrensa av Ibsensgate/Bjørnsons gate i nord, Inndalsveien/Storetveitvegen i vest, Fantoftvegen i sør, og Nattlandsfjellet og Landåsfjellet i aust. Størstedelen av området låg tidlegare i Årstad herad, men vart innlemma i Bergen kommune i 1915. Området mellom Wergeland og Fantoft låg tidlegare i Fana kommune, og vart innlemma i Bergen i samband med kommunesamanslåinga i 1972. Omgrepet Landås blir framleis nytta om store delar av dette området. Landås bydel vart i 2000 slått saman med nordlege delar av tidlegare Løvstakken bydel (områda Minde, Solheim, Gyldenpris og resterande delar av Fridalen og Kronstad), og fekk namnet Årstad bydel.

## Kjelder


**Denne artikkelen bygger på «[[:no:Landås|Landås]]» frå ,  den 26. juli 2025.*
Verdsmeisterskapen i symjing 2009

**Verdsmeisterskapen i symjing 2009**, den 13. i rekka, vart avvikla i Roma i Italia i tida 17. juli–2. august.

Meisterskapen var den siste før høgteknologiske badedrakter vart forbodne i 2010. Heile 42 verdsrekordar vart sett, 14 av dei allereie i semifinalane.

Norske Ingvild Snildal vann bronsemedaljen i 50 meter butterfly og kom på sjuandeplassen i 100 meter butterfly.

## Menn
### 50 meter fri




### 100 meter fri




### 200 m fri




### 400 m fri




### 1500 m fri




### 100 meter rygg




### 200 m rygg




### 100 meter bryst




### 200 m bryst




### 100 meter butterfly




### 200 m butterfly




### 200 meter medley




### 400 m medley




### 4 x 100 meter fri




### 4 x 200 m fri




### 4 x 100 meter medley




## Kvinner
### 100 meter fri




### 200 meter fri




### 400 meter fri




### 800 meter fri




### 100 meter rygg




### 200 meter rygg




### 100 meter bryst




### 200 meter bryst




### 50 meter butterfly




### 100 meter butterfly




### 200 meter butterfly




### 200 meter medley




### 400 meter medley




### 4 x 100 meter fri




### 4 x 200 meter fri




### 4 x 100 meter medley




## Kjelder

**Denne artikkelen bygger på «[[:de:Schwimmweltmeisterschaften 2009|Schwimmweltmeisterschaften 2009]]» frå ,  den 27. juli 2025.*
Boppard

**Boppard** er ein by og ein kommune nordaust i forbundslandet Rheinland-Pfalz i Tyskland. Kommunen har i underkant av 16&nbsp;000 ibuarar og dekker 74,9 km² land. Byen og kommunen ligg langs vestbreidda av Rhinen. Kommunen soknar til  Rhein-Hunsrück-Kreis.

## Kjelder

**Denne artikkelen bygger på «[[:de:Boppard|Boppard]]» frå ,  den 27. juli 2025.*  

## Bakgrunnsstoff

*
Montana (fleirtyding)

**Montana** kan visa til:

## Stader

* Montana, delstat i USA
* Montana i Bergen, ein bydel i Bergen.
* Montana i Bulgaria, ein by i Bulgaria.
* Montana oblast, ein administrativ region nord i Bulgaria.
* Montana i Wisconsin, ein by i USA
* Montana City i Montana i USA
* Montana i Sveits, ein kommune i kantonen Wallis
* Roşia Montană, ein gruveby i Alba fylke i Romania
Wittlich

**Wittlich** er ein by og ein kommune vest i forbundslandet Rheinland-Pfalz i Tyskland. Kommunen har  19&nbsp;000 ibuarar og dekker 49,6 km² land. Byen, som ligg 160 meter over havet, hyser seta for sambandskommunen Wittlich-Land og Landkreis Bernkastel-Wittlich. 

Wittlich fekk byrettar i 1291.

## Kjelder

**Denne artikkelen bygger på «[[:de:Wittlich|Wittlich]]» frå ,  den 27. juli 2025.*  

## Bakgrunnsstoff

*
Wülfrath

**Wülfrath** er ein by og ein kommune vest i forbundslandet Nordrhein-Westfalen i Tyskland. Kommunen har drygt 20&nbsp;500 ibuarar og omfattar 32,3 km² land. Byen ligg 262 meter over havet, 12 kilometer nordaust for Düsseldorf. Kommunen soknar til Kreis Mettmann.

## Kjelder

**Denne artikkelen bygger på «[[:de:Wülfrath|Wülfrath]]» frå ,  den 27. juli 2025.*  

## Bakgrunnsstoff

*
Souk

**Souk** eller **souq** (arabisk سوق, *sūq*), også stava *soq, esouk, suk, sooq* eller *suq*, er ein marknadsplass eller eit handelsområde i ein arabisk eller berbisk by. Omgrepet blir ofte brukt for å visa til den lokale marknaden.

Sjølv om kvart nabolag i ein by ofte har ein mindre souk som sel mat og andre daglegvarer, er den største souken ofte ein viktig og sentral struktur i byen, der det gjerne også blir selt tekstilar, juvelar og andre verdifulle varer.

## Kjelder


**Denne artikkelen bygger på «[[:no:Souk|Souk]]» frå ,  den 27. juli 2025.*
Generasjonspartiet

**Generasjonspartiet** (**GP**) er eit norsk politisk parti som vart skipa i Bergen den 7. oktober 2020 og registrert i Partiregisteret den 8. januar 2025. Gyda Oddekalv har vore partileiar sidan mars 2023.

Partiet vil ha eit direktedemokrati der folket kan vera med å taka politiske avgjersler ved å røysta igjennom ein app. Det har vidare fokus på infrastruktur, beredskap, rettferd, natur og miljø. Partiet er imot overnasjonal styring og semjer som set vekk norsk sjølvråderett.

Bak skipinga av partiet stod Karstein Birkeland og Frank Bruland.

Partiet stilte lister ved Stortingsvalet 2021, der det fekk 88 røyster i Hordaland og 112 røyster i Akershus.

Ved kommunestyrevalet 2023 stilte partiet liste i Bergen, der det fekk 870 røyster utan å oppnå representasjon.

Partiet stiller til val i alle fylka i landet ved Stortingsvalet 2025.

## Valresultat

## Kjelder

**Denne artikkelen bygger på «[[:nb:Generasjonspartiet|Generasjonspartiet]]» frå ,  den 27. juli 2025.*  

## Bakgrunnsstoff
*
Bad Ems

**Bad Ems** er ein by og ein kommune nordaust i forbundslandet Rheinland-Pfalz i Tyskland. Kommunen har 10&nbsp;000 ibuarar og er 15,4 km² vid. Elva Lahn renn gjennom byen. Kommunen hyser administrasjonen for Rhein-Lahn-Kreis.

## Kjelder

**Denne artikkelen bygger på «[[:de:Bad Ems|Bad Ems]]» frå ,  den 28. juli 2025.*  

## Bakgrunnsstoff

*
Ove Wisløff

**Ove Wisløff** () er ein norsk symjar har vore, frå Alta. Han vart tildelt kongepokalen for menn i noregsmeisterskapen åra 1973, 1974, 197 og 1976. Wisløff var medlem i Alta Svømmeklubb.

Ove Wisløff spesialiserte seg i brystsymjing. I tida 1972-77 vann han 22 gullmedaljar i noregsmeisterskap, medrekna kortbane, alle i brystøvinga. Han sette til saman 30 norske rekordar i 100 meter og 200 m bryst.

Wisløff vart femtemann i 100 meter bryst under europameisterskapen 1974 i Wien. PÅ den doble distansen kom han på åttandeplass. To år seinare deltok han i Sommar-OL 1976 i Montréal, der han vart nr 10 på 200 meter bryst og nr 18 på 100 m bryst. Han la opp etter 1977-sesongen.

## Kjelder

**Denne artikkelen bygger på «[[:nb:Ove Wisløff|Ove Wisløff]]» frå ,  den 28. juli 2025.*
Vavtrudnesmål

**Vavtrudnesmål** (norrønt *Vafþrúðnismál*) er eit av dikta i den norrøne diktsamlinga Den eldre Edda og  handlar om Odin si reise til jotunen Vavtrudne for å få greie på kven av dei to som er den klokaste. Diktet er teke med blant dei 32 Edda-dikta i manuskriptet Codex Regius. Det blir rekna til kunnskapsdikta i Edda, som står i motsetnad til heltedikta.

## Handling
Diktet kan delast i tre delar. Det blir innleidd med ein samtale mellom Odin og kona hans Frigg om at Odin må oppsøkja jotunen Vavtrudne for å finna ut om han er like klok og kunnskapsrik som Odin sjølv. Frigg rår han frå å dra, men Odin må dra fordi han ikkje toler tanken på at nokon er jambyrdig med han i kløkt.

Etter dei fem innleiande versa dreg Odin til hallen til jotunen og presenterer seg for Vavtrudne som «vandraren» (Gagnráðr), og dei går i gang med å spørja kvarandre ut om namn på ulike mytologiske figurar og andre mytologiske forhold. Ingen klarer å setja den andre fast, og i den siste delen av diktet er det Odin som stiller spørsmåla. Til slutt må vandraren stilla spørsmål om kva Odin kviskra i øyret til sonen sin Balder då han blei boren til likbålet. Her måtte Vavtrudne gje opp, for det visste ingen. Samtidig forstod no Vavtrudne kven han samtalte *med* – *ingen* andre enn den som sjølv kviskra det kunne vita svaret. «Ingen det veit,/kva i upphavs tid/du sjølv sa son din i øyra». Finnur Jónsson hevdar at Vavtrudne måtte døy for dette, jamfør sluttordet til jotunen i siste vers: «men feig munn eg kvad/um forne runer/og um ragnarok;/med Odin er det/eg antrast heve,/visast vert du av alle.»

## Opphavet til diktet
Diktet er truleg skrive ned rundt 1270, men blei sannsynlegvis dikta tidlegare og overlevert munnleg. Den islandske filologen Fínnur Jónsson tidfesta diktet til 900/talet ut frå det fullstendig heidenske innhaldet. Jónsson tidfesta det nærare til å vera relativt gammalt og frå fyrstedelen av hundreåret ut frå at det nemner at stamfaren til jotnane hadde seks hovud. I yngre Edda-dikt, som Hymeskvadet, hadde jotnane opptil 900 hovud.

## Versemål
Diktet har 55 vers og er rekna for å vera fullstendig bevart. Diktet er skrive i versemålet ljodahått (norrønt *ljóðaháttr*), med seks linjers vers i to seksjonar der det er to kortlinjer følgde av ein langlinje. Det har stavrim. Jónsson reknar diktet som «i teknisk henseende fortræffeligt», med god evne til å karakterisera personane med få ord og halda fast ved personkarakteristikkane. Diktet er omsett både til riksmål (av Gustav Antonio Gjessing) og til nynorsk (av Ivar Mortensson-Egnund).

: *Ráð þú mér nú, Frigg,*
: *alls mik fara tíðir*
: *at vitja Vafþrúðnis;*
: *forvitni mikla*
: *veð ek mér á fornum stöfum*
: *við þann inn alsvinna jötun.*

## Kjelder


**Denne artikkelen bygger på «[[:no:Vavtrudnesmål|Vavtrudnesmål]]» frå ,  den 28. juli 2025.*
Katrine Bomstad

**Katrine Bomstad** () er ein norsk tidlegare symjar frå Narvik. I tida 1981-85 vann ho 12 gullmedaljar i noregsmeisterskap på langbane og 1979-85 like mange på kortbane. Ved NM i symjing 1981 vart ho tildelt kongepokalen. Ho kom på femteplass i 400 meter medley under europameisterskapen i Split i 1981. Under Sommar-OL 1984 i Los Angeles i 1984 enda ho på åttandeplassen i begge medley-øvingane. I løpet av sine år som aktiv sette ho 14 norske rekordar.

Bomstad er fødd i Narvik og voks opp i Husnes og seinare Skien. På seniornivå representerte ho Larvik Svømmeklubb til 1982, deretter 1983-85 Idrettslaget Varg frå Oslo, før ho gjekk tilbake til Larvik SK.

## Kjelder

*Store norske leksikon
As-Simiya i Hebron

**As-Simiya** (arabisk السيمياء) er ein palestinsk landsby som ligg 15 km vest for Dura i Hebron guvernement sør på Vestbreidda.
## Geografi
Landsbyen grensar til Deir Sammit i aust, al-Kum i vest, al-Muwarraq i nord, og Beit 'Awwa i sør.
As-Simiya ligg 460 meter over havet.

## Innbyggjarar
Ved folketeljinga i 1997 hadde landsbyen As-Simiya 1 225 innbyggjarar.
## Kjelder


**Denne artikkelen bygger på «[[:en:As-Simiya (Hebron)|As-Simiya (Hebron)]]» frå ,  den 29. juli 2025.*  

## Bakgrunnsstoff
Amalarik

**Amalarik** () var konge over vestgotarane. Han var son av Alarik II og den fyrste kona hans Teodegotha, som var dotter av Teoderik den store, konge av Italia.

Då faren, Alarik II, døydde i strid mot den frankiske kongen Klodvig I 507 var Amalarik framleis eit barn, og trona blei derfor overteken av morfaren hans, den austgotiske kongen Teoderik den store. Då denne døydde i 526 fekk Amalarik trona. Han blei angripen og overvunnen av den franske kongen Kildebert I ved Narbonne. Amalarik flykta sørover til Barcelona, der han i følgje Isidor av Sevilla blei drepen av sine egne menn.

## Kjelder


* 
**Denne artikkelen bygger på «[[:no:Amalarik|Amalarik]]» frå , og «[[:sv:|Amalarik]]» frå  den 29. juli 2025.*
Bornholmsflagget

**Bornholmsflagget** er det uoffisielle flagget til Bornholm. Det er designa i 1970-åra av Bent Kaas som eit krossflagg med eit grønt kross.

Flagget har ikkje noko historisk grunnlag, og vert primært brukt i turismesamanheng på diverse produkt. Flagget er laga i to variantar, begge like det danske flagget. I den eine varianten er den kvite krossen bytta ut med ein grøn kross. I den andre varianten er det lagt til ein kvit bord rundt den grøne krossen, og liknar på det norske flagget.

Sjølv om det er eit uoffisielt flagg er det mange som likevel flaggar med det, til dømes på køyretøy.

Det finst tre ulike flagg for Bornholm.

## Sjå òg
* Vendelbrog

## Kjelder


**Denne artikkelen bygger på «[[:da:Bornholmsflaget|Bornholmsflaget]]» frå ,  den 29. juli 2025.*
Betzdorf i Rheinland-Pfalz

**Betzdorf** er ein by og ein kommune nord i forbundslandet Rheinland-Pfalz i Tyskland. Kommunen har drygt 10&nbsp;000 ibuarar og dekker 9,56 km² land. Elva Heller renn her ut i elva Sieg. Kommunen soknar til Landkreis Altenkirchen og er den største i krinsen.   

## Kjelder

**Denne artikkelen bygger på «[[:de:Betzdorf|Betzdorf]]» frå ,  den 28. juli 2025.*  

## Bakgrunnsstoff

*
Sheila Barth Stanford

**Sheila Barth Stanford** (), frå 2005 til 2019 **Sheila Barth Sahl**, er ein norsk sjakkspelar og sjakktrenar, og Noregs andre kvinne-IM i sjakk (WIM). 

Sheila Barth Stanford vaks opp i Moss, men har sidan budd i Oslo. Ho har vore rangert som ein av Noregs beste kvinnelege sjakkspelarar sidan 1990-talet. Ho har rekorden for flest landslagsparti i sjakk for Noreg uansett kjønn. Ho har mellom anna deltatt for Noreg i sjakk-OL 12 gongar, og i EM for lag 3 gongar. Sheila Barth Stanford blei utnemnd til æresmedlem i Norges Sjakkforbund på sjakkforbundet sin kongress 4. juli 2021.

Sheila Barth Stanford blei tildelt tittelen Kvinne-IM i sjakk (WIM) for prestasjonen i sjakkolympiaden i Calviá i oktober 2004, der ho fikk 9,5 av 14 på tredjebord for Noreg i kvinneklassa.

I juni 2019 vann ho den nordiske meisterskapen i sjakk for kvinner.

Sidan 2014 har Stanford vore fulltids sjakktrenar.

Sheila Barth Stanford har vore gift med sjakkspelaren Bjarke Sahl, men er no gift med sjakkspelaren Maxim Barth Stanford.

## Bakgrunnsstoff
* Sheila Barth Stanford si spelarside hos FIDE
* Sheila Barth Stanford sine sjakkparti hos chessgames.com

## Kjelder
Europameisterskapen i symjing 1985

**Europameisterskapen i symjing 1985** vart avvikla i Sofia dagane frå 4. til 11. august. Aust-Tyskland vann alle kvinneøvingane, med unnatak for 200 meter bryst.

Norske Helene Bjørnstad kom på åttandeplassen i 200 meter bryst.

## Menn
### 100 meter fri




### 200 m fri




### 400 m fri




### 1500 m fri




### 100 meter rygg




### 200 m rygg




### 100 meter bryst




### 200 m bryst




### 100 meter butterfly




### 200 m butterfly




### 200 meter medley




### 400 m medley




## Kvinner
### 100 meter fri




### 200 m fri




### 400 m fri




### 800 m fri




### 100 meter rygg




### 200 meter rygg




### 100 meter bryst




### 200 m bryst




### 100 meter butterfly




### 200 m butterfly




### 200 meter medley




### 400 m medley




## Kjelder

**Denne artikkelen bygger på «[[:de:Schwimmeuropameisterschaften 1985|Schwimmeuropameisterschaften 1985]]» frå ,  den 30. juli 2025.*
Helene Bjørnstad

**Helene Bjørnstad** () er ein norsk symjar har vore, frå Oslo. Ho vart tildelt kongepokal ved Noregsmeisterskapen i symjing 1984. Året etter vart ho nummer 8 i 200 meter bryst under Europameisterskapen i symjing 1985 i Sofia.

Bjørnstad spesialiserte seg i brystsymjing. Åra 1980-88 vann ho 9 gullmedaljar, 3 sølvmedaljar og like mange bronsemedaljar i dei to bryst-distansane under noregsmeisterskapane på langbane. I tillegg sanka ho 9 medaljar (4-3-2) i noregsmeisterskap på kortbane. Ho veksla mellom å vere medlem av Lambertseter Svømmeklubb og Kolbotn Idrettslag.

## Kjelder

**Denne artikkelen bygger på «[[:nb:Helene Bjørnstad|Helene Bjørnstad]]» frå ,  den 30. juli 2025.*
Cassiodorus

**Flavius Magnus Aurelius Cassiodorus Senator** (fødd 490, død ca. 585) var ein latinsk historikar og forfattar frå seinantikken. *Senator* var ein del av namnet hans, og ikkje embetet hans.

Cassiodorus blei fødd i Scylletium i Bruttium i det austgotiske riket i noverande Italia i 480. Han var romar av fødsel, ikkje gotar, og hadde fleire stillingar som romersk embetsmann. Han var kvestor frå 507 til 511 og blei romersk konsul i 514. Han naut stor respekt under austgotarkongen Teoderik den store, og då kongen døydde i 526 blei han magister officiorum, ein slags innanriksminister. Seinare trekte han seg tilbake og grunnla klosteret Vivarium. Her byrja han å skriva. Av tema han skreiv om kan nemnast historie, teologi og musikk.

Han skreiv eit 12-binds verk om gotarane som no er gått tapt, men som var den viktigaste kjelda til Jordanes sitt verk *De origine actibusque Getarum* (Om opphavet og gjerningane til gotarane). 

Han skreiv også *Institutiones litterarum*, ein slags encyclopedi.

## Kjelder


**Denne artikkelen bygger på «[[:no:Cassiodorus|Cassiodorus]]» frå ,  den 30. juli 2025.*
Marita Karlsen

**Marita Karlsen** () var ein norsk symjar og lærar frå Fauske, medlem i Fauske Svømmeklubb. Ho vart tildelt kongepokal under NM i symjing 1975 for sin prestasjon i 400 meter medley.

Åra 1972 til 1980 vann Karlsen 12 gullmedaljar, 9 sølvmedaljar og 6 bronsemedaljar i norske meisterskap på langbane. I kortbane-meisterskapane sanka ho 19 medaljar (7-6-6) Medaljane kom i frisymjing, brystsymjing, butterfly og medley. Gjennom åra forbetra ho norske rekordar ved mange høve. Under Europameisterskapen i symjing 1977 kom ho på åttandeplassen i 400 meter medley.

Karlsen døydde av kreft.

## Kjelder

*Avisa Nordland 4. mars 2023
----
**Denne artikkelen bygger på «[[:nb:Marita Karlsen|Marita Karlsen]]» frå ,  den 31. juli 2025.*
Krøsus

**Krøsus** (gresk Κροίσος, *Kroisos*) var konge i oldtidsriket Lydia i dagens Tyrkia. Han var den siste kongen av Lydia, son av den tidlegare kongen Alyattes II. Krøsus styrte frå 560 til 546 f.Kr. då Lydia blei invadert av persiske og mediske styrkar under kong Kyros den store. Han opparbeidde seg ein enorm rikdom i løpet av regjeringstida si. Lydia var også det fyrste riket, under kong Alyattes II, som prega metallmyntar som betalingsmiddel.

## Fallet til Lydia
Fram mot 550 f.Kr. hadde Kyros den store etablert Persarriket som ein regional maktfaktor ved å overvinna kong Astyages av Media. Under dei endra maktforholda gjekk Krøsus til angrep på byen Pteria i Kappadokia. Kyros drog mot lydarane, og eit slag ved Pteria i 447 f.Kr. enda uavgjort. Krøsus trekte seg tilbake til hovudstaden sin Sardis om hausten, og rekna med at Kyros ikkje ville angripa om vinteren. Kyros følgde likevel etter og omleira Krøsus i Sardis. Byen blei storma og Krøsus blei teken til fange.

Det blir fortalt at då Kyros tok Krøsus til fange og ønskte å la han lida døden, fortalde Krøsus at filosofen Solon hadde sagt til han at ein person ikkje kan kallast lykkeleg før han var død. Han hadde synst at denne påstanden var forakteleg, men no kjende han at han var sann. Dette gjorde inntrykk på Kyros, og han lét han få leva og eta ved hans bord. Sanninga i denne forteljinga er uviss. 

Krøsus kan ha vore den rikaste personen i verda i samtida si. Namnet hans har gått inn i språket som ei nemning for ein styrtrik person.

## Merknadar

## Kjelder


**Denne artikkelen bygger på «[[:no:Krøsus|Krøsus]]» frå ,  den 31. juli 2025.* 
*** oppgav desse kjeldene:* &nbsp;

* 
*
Fritz Warncke

**Fritz Warncke** () er ein norsk tidlegare symjar frå Bergen, medlem i Bergens Svømme- og Livredningsklubb. Han vart nordisk meister på 100 meter fri i 1973 og i 1975 og på 4×200 meter fri i 1979.

Åra 1972 til 1983 vann Warncke i alt 17 gullmedaljar i norske meisterskap; 15 av dei i frisymjing og ein kvar i butterfly og medley. Han forbetra norske rekordar ved 17 ulike høve. Warncke deltok i dei olympiske sommarleikane i så vel 1972 som 1976, utan å vere i nærleiken finaleplass. Under Europameisterskapen i symjing 1977 sumde han inn til sjetteplassen på 100 meter fri.

## Kjelder
*Store norske leksikon